Analize și opinii 


Gheorghe Piperea: “A fost o realizare 
unică în istorie și în lume.” 

Părinţii și bunicii noștri au strâns din dinţi, au suferit, au tăcut, dar au fost obligați de regimul comunist la toate 
restricţiile și obligațiile posibile pentru ca România să își achite toate datoriile externe, istorice și curente. S-a 
întâmplat în 1988. A fost o realizare unică în istorie și în lume. 

Azi, prostocraţia cleptomană care ne conduce destinele de 34 de ani a ajuns la “performanţa” unei 
covârșitoare datorii de 178 de miliarde de euro. Peste jumătate din PIB... În urmă cu doar 5 ani, datoria era la 
jumătate. Evident, nu ne-a întrebat nimeni dacă intrăm de bună voie în acest joc nebunesc al hiper-îndatorării 
cu turbo-viteză... 

Mă întreb ce-o fi acum în sufletul acelor oameni care văd acum, retrospectiv, că suferința şi abnegaţia lor din 
perioada comunistă, care le-au marcat tinerețea, au fost degeaba. 

lronic, e vorba de acei bunici care trebuiau salvaţi de plandemie prin izolarea lor strictă, în stil apartheid... 

Mult mai important este, însă, ce se întâmplă cu generaţiile copiilor și nepoților noștri. 

Oare cei care azi sunt deja trecuți de majorat or fi fiind conştienţi de ceea ce se întâmplă? 

Că ei și copiii lor vor fi buni de plată timp de 30 de ani de acum încolo? 


Că datoriile s-au făcut pentru himere pseudo-știinţifice? 

Că s-a furat cu miliardele de euro? 

Că vagoane de bani s-au aruncat pe fereastră pe achiziţii imbecile? 

Oare or şti ei că premierul de azi al României nu știe ce s-a întâmplat cu 100 de mld lei (20 mld euro) 
împrumutați cu hiper-dobânzi în plandemie? EI, al doilea cel mai informat (către serviciile secrete) om din 
România? 

Probabil că nu. 

Apatia și concentrarea pe iluzii și simulaţie digitală îi oprește pe mulţi să vadă realitatea de mai sus. 

Dar unii ca mine îi vor trage de mânecă. Poate se vor trezi. 

De unde și strigătul: hai Liberare! 

